ÜHEST SAAB PALJU. Nii nagu nüüdisaegne inimene pärineb ühest Aafrikas elanud eevatütrest, nii pärinevad meie organismi kõik tuhanded miljardid rakud ühestainsast viljastatud munarakust. Rakud meie kehas ei lõpeta paljunemist ka siis, kui täis kasvame. Rakke sureb pidevalt ja lahkunute asemel astuvad ametisse uued. Tõendeid jagunemisest on nüüd leitud isegi aju  närvirakkude puhul, mida viimase ajani peeti asendumatuteks.